armvectores/hy_wikipedia_2023 huggingface dataset:
Անրի Ռուսո

Անրի Ժյուլիեն Ֆելիքս Ռուսո (ֆր.՝ Henri Julien Félix Rousseau, մականունը` «Մաքսավոր» ֆր.՝ Le Douanier մայիսի 21, 1844(1844-05-21)[…], Լավալ - սեպտեմբերի 2, 1910(1910-09-02)[…], Փարիզ), ֆրանսիացի ինքնուս նկարիչ, պարզունակ արվեստի` պրիմիտիվիզմի ներկայացուցիչ։


== Կենսագրություն ==
Անրի Ռուսոն ծնվել է 1844 թվականի մայիսի 21-ին Լավալ քաղաքում, սանտեխնիկի ընտանիքում։ Բանակում ծառայությունից հետո աշխատանքի է անցել ֆրանսիական մաքսատանը։ Գեղանկարչությամբ սկսել է զբաղվել ուշ տարիքում` չունենալով համապատասխան կրթություն։
1886 թվականին առաջին անգամ ներկայացրել է իր աշխատանքները լայն հասարակությանը` մասնակցելով «Անկախների ցուցահանդեսին»։ Դեռևս կենդանության օրոք Ֆրանսիայի նկարչական հասարակությունը բարձր է գնահատել նրա աշխատանքները յուրօրինակ թեմաների և կոլորիտի համար։ Ռուսոն հաճախ է նկարել ջունգլիներ, որտեղ կյանքում երբեք չի եղել։
Նկարիչը մահացել է 1910 թվականի սեպտեմբերի 2-ին Փարիզի նեկեր հիվանդանոցում փտախտից, որն ի հայտ էր եկել ինքն իր ոտքը վնասելուց հետո։
Ռուսոյի տապանաքարի խորաքանդակի հեղինակը ռումինական ծագմամբ ֆրանսիացի նկարիչ Կոստանդին Բրինկուշին է։


== Պատկերասրահ ==
Որոշ աշխատանքներ
		
		
		
		
		
		


== Գրականություն ==
Henri Rousseau dit Le Douanier, par André Salmon, Ed. Georges Crès, 1927
Henri Rousseau, sa vie, son œuvre. Librairie de France. 1927. par A.Basler
Henri Rousseau, le Douanier par Pierre Courthion. éditions Albert Skira. Cette édition de 1944 comporte quelques erreurs dans la biographie du Douanier.
La vengeance d’une orpheline canadienne. Drame en 5 actes et 19 tableaux. Genève, Cailler, 1947
Cinq maîtres primitifs — Rousseau — Louis Vivin — Camille Bombois — André Bauchant — Séraphine de Senlis, traduction de l’allemand par Mlle A. Ponchont. Préface de Henri-Bing-Bodmer. Librairie Palmes — Philippe Daudy, éditeur, 1949. de Wilhem Uhde.
Henri Rousseau dit «„Le Douanier“» 1844—1910 — Exposition de son cinquantenaire — Galerie Charpentier, Paris, Galerie Charpentier 1961
BihaIji-Merin L. und О., Leben und Werk des Malers Henri Rousseau, Dresden, 1971.
Dora Vallier. Henri Rousseau, 1979,
Великие художники: их жизнь, вдохновение, творчество, Киев, 2003 г.


== Ծանոթագրություններ ==


== Արտաքին հղումներ ==
Անրի Ռուսոյի աշխատանքները
Անրի Ռուսոյի կենսագրությունը
Սերեդինցի (գյուղ, Շեպետովի շրջան)

Սերեդինցի (ուկրաիներեն՝ Серединці), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Սերեդինցի գյուղում բնակվում էր 794 մարդ։ Բնակավայրը զբաղեցնում է 0,183 կմ² տարածք։ Բնակչության խտությունը կազմում էր 4338,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուհամեդ Նագի

Մուհամեդ Նագի (արաբ․՝ محمد ناجى‎‎, հունվարի 27, 1888(1888-01-27) կամ հունվարի 17, 1888(1888-01-17), Ալեքսանդրիա, Եգիպտոս - ապրիլի 5, 1956(1956-04-05), Կահիրե, Եգիպտոս և Ալեքսանդրիա, Եգիպտոս), եգիպտացի նկարիչ և գրաֆիկ, ռեալիստ, եգիպտական գեղանկարչության հիմնադիրներից մեկը։


== Կենսագրություն ==
Մուհամեդ Նագին ծնվել է 1888 թվականի հունվարի 27-ին Ալեքսանդրիայում։ Ստացել է իրավաբանական կրթություն։ 1910-1914 թվականներին Մուհամեդ Նագին ինքնուրույն սովորել է Ֆլորենցիայում, իսկ 1918 թվականից հետո՝ Փարիզի գեղարվեստի դպրոցում։ Մուհամեդ Նագին մահացել է 1956 թվականի ապրիլի 5-ին Կահիրեում։


== Ստեղծագործություն ==
Մուհամեդ Նագիի վաղ ստեղծագործություններում առկա է Կլոդ Մոնեի, ինչպես նաև պոստիմպրեսիոնիստական հոսանքների և հին եգիպտական գեղանկարչության ազդեցությունը։ Ալեքսանդրիայում նա հիմնել է «Ատելիե» գեղարվեստական միավորումը, որը դարձել է Ալեքսանդրիայի ժամանակակից գեղանկարչության դպրոցի միջուկը։ Նագիի նկարելոը ոճը տարբերվում է լայն, ազատ, ամբողջական վրձնահարվածներով և կուլիսային կառուցվածքով։ Նկարչի բազմաթիվ ստեղծագործություններ և բնանկարներ նվիրված են Եգիպտոսին։ 30-ականների սկզբին Նագին ստեղծել է աբիսինյան նկարների մեծ և հետաքրքիր շարք։ Նա հեղինակել է «Գոմեշն ու ֆելլահը» և «Նեղոսի հեղեղը» հաստոցային նկարները, որոնք պահվում են Կահիրեի Նագիի թանգարանում։
Նագին տարված է եղել նաև մոնումենտալ նկարչությամբ։ Նա ստեղծել է մոնումենտալ պաննոներ Ալեքսանդրիայում Ազգային ժողովի նիստերի դահլիճի՝ «Եգիպտոսի վերածնունդը», Ալեքսանդրիայի Մոասսե հիվանդանոցի (1934) և Փարիզում համաշխարհային ցուցահանդեսի (1937) համար։


== Ծանոթագրություններ ==


== Գրականություն ==
Retrospective Mohamed Naghi. 1888‒1956, [Le Caire], 1957.


== Արտաքին հղումներ ==
Наги Мухаммед // Большая советская энциклопедия. — М.: Советская энциклопедия. 1969—1978.
Մուհամեդ Նագին Archived 2016-03-04 at the Wayback Machine. persons-info.com կայքում
Ցխավերի

Ցխավերի (վրաց.՝ ცხავერი), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 1240 մետր բարձրության վրա։ Շրջկենտրոն Կասպից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 28 մարդ։


== Ծանոթագրություններ ==
Հովանոց կոկտեյլի համար

Հովանոց կոկտեյլի համար, գունավոր թղթից և ստվարաթղթից պատրաստված փոքրիկ (մոտավորապես 10 սմ) ծածկոց, որը օգտագործվում է կոկտեյլների, պաղպաղակների և աղանդերի ձևավորման համար։ Հովանոցը կարող է ձևավորվել և ծալվել։


== Ծագման պատմություն ==
Կոկտեյլի հովանոցը հայտնի չէ։ Ասում են, որ 1930-ական թվականներին հովանոցը հորինել է Թրեյդեր Վիկը (Վիկտոր Բերժերոն)։ Այլ հետազոտողներ այս հայտնագործությունը վերագրում են Հարրի Յոյ անունով բարմենի, 1950-ական թվականների վերջին։ Ենթադրվում է, որ կոկտելի հովանոցները մարկետինգային հնարք էր, որպեսզի կանանց ներգրավեն սրճարաններ։


== Կառուցվածք և արտադրություն ==
Սովորաբար կոկտելի հովանոցը պատրաստվում է գունագեղ դեկորատիվ թղթերից և ստվարաթղթերից և ատամնափորիչից ։ Հովանոցը ծալվում է 16 կամ ավելի հատվածներից։ Տեղեկագրերի համաձայն, Ռուսաստանում կոկտեյլների համար հովանոցներ չեն արտադրվել այլ ներմուծվել են այլ երկրներից։
Կոկտեյլի համար հովանոցներից շատերի մեջ կարելի է գտնել չինական հին թերթեր։ Դրանք գտնելու համար դուք պետք է հեռացնեք ցնցուղի վերին մասը և բացեք վերջում տեղադրված մի փոքր թղթի կտոր։ Ճանապարհորդական «Travel + Leisure»-ի ամսագրի համաձայն, կոկտեյլի հովանոցը պարունակում է «գաղտնի նամակ», որը կարող է զրույցի հետաքրքիր թեմա դառնալ սրճարանում։


== Պաշտպանական գործառույթներ ==
Բերքլիի համալսարանի քիմիայի պրոֆեսոր Պիտեր Վոլդհարդտի դիտարկումների համաձայն, երբ սառույցը հալվում է և կոկտեյլի ջերմաստիճանը 0 °C- ից բարձր է դառնում, ալկոհոլի գոլորշու ճնշումը կբարձրանա և ավելի կխտանա։ Սակայն նրա կարծիքով այս եզրակացությունը կարևոր չէ, քանի որ կոկտեյլները խմում են այս պահից ավելի շուտ։ Մեկ այլ պրոֆեսոր` Դանիել Վայքսը կարծում է, որ ալկոհոլային գոլորշու գոլորշացումն արևի ճառագյթների տակ չի լինի ավելի արագ, քան ստվերում, եթե կոկտեյլի ջերմաստիճանը նույնն է, այնպես որ ալկոհոլը կոկտեյլում ապահով է, անկախ նրանից, հովանոց կա թե ոչ։


== Ծանոթագրություններ ==


== Գրականություն ==
Susie Behar, Robert Yarham. Inventions That Changed the World (100 Greatest). — Igloo Books (англ.)русск., 2011. — P. 108. — 160 p. — (100 Greatest). — ISBN 978-0-85734-653-7.


== Արտաքին հղումներ ==
Հովանոց կոկտեյլի համար Վիքիպահեստում
«Tiki Restaurant and Cocktail Umbrella Inventor Dies» (անգլերեն)։ Կաղապար:Нп3։ Արխիվացված է օրիգինալից 2017-03-25-ին։ Վերցված է 2017-03-25
Գարա (լեռնագագաթ)

Գարա, լեռնագագաթ Պոնտական լեռնահամակարգում։ Գտնվում է Շապին Գարահիսար քաղաքից արևելք։


== Ծանոթագրություններ ==
Ակսարովո

Ակսարովո (ռուս.՝ Аксарово, բաշկիրերեն՝ Аҡһары), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 310 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7604) Կրիսադապորն

(7604) Կրիսադապորն (անգլ.՝ Kridsadaporn), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1995 թվականի օգոստոսի 31-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 3,110654 ա. մ., առավելագույնը մոտենում է 1,3216 ա. մ. հեռավորության վրա և հեռանում 4,8998 ա. մ.։ Արեգակի շուրջ մեկ ամբողջական պտույտ է կատարում 2003,9 երկրային օրվա ընթացքում, իր ուղեծրով շարժվելով միջինում 0,17965 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7604) Կրիսադապորն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիլիկյան ճեմարան

Կիլիյան ճեմարան, հիմնվել է 1921 թվականին, Հալեպում՝ Կիլիկիայից գաղթած հայ գործիչների նախաձեռնությամբ։ 1921-1960 թվականներին կոչվել է Կիլիկյան գաղթականաց վարժարան։
Կիլիկյան ճեմարանի աշակերտները (1920-ական թթ.) 523 Եղել է նախակրթարան (6 դասարան), 1963 թվականին դարձել է միջնակարգ (7-9 դասարան), 1966 թվականին՝ երկրորդական (10-12 դասարան)։ Ճեմարանը տեղավորված է հարմարավետ երկու շենքում։ 1967 թվականից առաջնորդվում է պետական ուսումնական ծրագրով ուսուցումն արաբերեն է։
Մայրենի լեզվով ավանդվում են հայոց լեզու և գրականություն, կրոն։ Պահվում է աշակերտների կրթավճարներով, բարեգործական միությունների, հայրենակցական կազմակերպությունների և անհատ բարերարների նվիրատվություններով։
Շրջանավարտներին համալսարանը նդունվելու իրավունք է վերապահվում։ Հայաստանից ստանում է դասագրքեր, պարբերականներ, գրականություն։ Աշակերտների թիվը՝ 455 (2000)։ Հովանավորն է Կիլիկյան մշակութային միությունը։
Ողջ կմնան միայն սիրեկանները

«Ողջ կմնան միայն սիրեկանները» (անգլ.՝ Only Lovers Left Alive), վամպիրական դրամա՝ նկարահանված 2013 թ. ռեժիսոր Ջիմ Ջարմուշի կողմից՝ սեփական սցենարի հիման վրա։ Ջարմուշն իր ֆիլմը բնորոշել է իբրև «կրիպտո–վամպիրական սիրային պատմություն»։
Ֆիլմի համաշխարհային պրեմիերան կայացել է Կաննի 66–րդ կինոփառատոնի հիմնական մրցույթի ժամանակ։


== Մրցանակներ և անվանակարգեր ==


=== Անվանակարգեր ===
Կաննի կինոփառատոն 2013 - ներկայացվել է «Ոսկե արմավենու ճյուղի»
Տորոնտոյի կինոփառատոն 2013 - մասնակցություն մրցութային ծրագրին
Նյու Յորքի կինոփառատոն 2013 - անվանակարգ «Լավագույն ֆիլմ»


=== Մրցանակներ ===
Սիջեսի կինոփառատոն 2013 - Ժյուրիի հատուկ մրցանակ


== Ծանոթագրություններ ==
Կարաբին

Կարաբին (ֆր.՝  carabine), կարճացված և թեթևացված հրացան։ Կարաբինի նախատիպը ստեղծվել է 15-րդ դարի վերջին։ 17-րդ դարից մինչև 20-րդ դարի 1-ին կեսը օգտագործվում էր հեծելազորում և հրետանիում։ Երկրորդ համաշխարհային պատերազմից հետո կատարելագործված ավտոմատ կարաբինը օգտագործվում է բազմաթիվ բանակներում։ Կարաբին են կոչվում նաև որոշ ակոսավոր որսորդական հրացաններ։


== Կառուցվածք ==
Սովորաբար կարճացված և թեթևացրած հրացան, որը կիրառվում է գլխավորապես հեծելազորի սպառազինության համար։ Հայտնի է 15-րդ դարից։ Տարբերում են հարթափող և ակոսավոր, պահեստատուփավոր և ավտոմատ կարաբին։ Առավել նշանավոր են խորհրդային 1938 և 1944 թվականներին նմուշների 7,62 մմ կարաբինը՝ ստեղծված 1891/30 հրացանի բազայի հիման վրա, ինչպես նաև ինքնալից ՍԿՍ (СКС) (1949) կարաբինը, որի զանգվածը 3,75 կգ է, երկարությունը՝ 1020 մմ (սվինով՝ 1260 մմ), պահեստատուփի տարողությունը՝ 10 փամփուշտ, գործնական արագաձգությունը՝ 35-40 կրակոց/րոպե, հրաձգության նշանառու հեռավորությունը՝ 1000 մ։


== Հրացաններից մոդելներ ==
ԳերմանիաKarabiner 98k
HK USCԿանադաDiemaco C8ԱՄՆCarabine M1
Colt M4 et M4A1
Magpul MassadaԻտալիաBeretta Cx4ՌուսաստանSKS
AKS-74U
AK-102,104,105ՇվեյցարիաSIG-551
SIG-552ՀարավսլավիաCarabine M59


== Ծանոթագրություններ ==


== Արտաքին հղումներ ==
Index Général Gazette des Armes de 1972 à 2007 Archived 2015-06-30 at the Wayback Machine.


== Գրականություն ==
Beard, Ross E. Carbine : the story of David Marshall Williams. Williamstown, NJ: Phillips, 1997. ISBN 0-932-57226-X 
Carbines : cal. .30 carbines M1, M1A1, M2 and M3. Washington, DC: Headquarters, Departments of the Army and the Air Force, 1953.
McAulay, John D. Carbines of the Civil War, 1861-1865. Union City, TN: Pioneer Press, 1981. ISBN 0-913-15945-2 
McAulay, John D. Carbines of the U.S. Cavalry, 1861-1905. Lincoln, RI: Andrew Mowbray Publishers, 1996. ISBN 0-917-21870-1
Սեն Դենի դը Մայոկ

Սեն Դենի դը Մայոկ (ֆր.՝ Saint-Denis-de-Mailloc), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 321 մարդ, բնակչության խտությունը` 75.53 մարդ/կմ²։ Բնակավայրը զբաղեցնում է 4.25 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ արևմուտք, Կան քաղաքից` 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 184 աշխատունակ (15-64 տարեկան)  բնակիչ, որոնցից ակտիվ էին 118-ը, իսկ ոչ ակտիվները` 66։ Ակտիվության ցուցանիշը կազմում է 64,1 %։ 118 աշխատունակ մարդկանցից աշխատել է 110 անձ (68 տղամարդ և 42 կին)։ Գործազուրկ են եղել 8 անձ (3 տղամարդ և 5 կին)։ 66 անաշխատունակներից 15-ը եղել են աշակերտներ կամ ուսանողներ, 34-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իբրահիմ Աբուլիշ

Իբրահիմ Աբուլիշ (արաբ․՝ إبراهيم أبو العيش‎‎‎, անգլ.՝ Ibrahim Abouleish, մարտի 23, 1937, Մաշտուլ էս Սուկ, Եգիպտոս - հունիսի 15, 2017), եգիպտացի քիմիկոս, գործարար և մենեջեր, որն իր կողմից ստեղծված և կառավարվող «Սեկեմ» հոլդինգի (անգլ.՝ SEKEM) միջոցով իրականացրել է սոցիալական ձեռնարկատիրության սկզբունքները։
2003 թվականին արժանացել է «Ճիշտ կենսակերպի» մրցանակին։


== Կենսագրություն ==
Իբրահիմ Աբուլիշը ծնվել է 1937 թվականի մարտի 23-ին Եգիպտոսի Մաշտուլ էս Սուկ քաղաքում (Շարքիա մուհաֆազա)։
1956 թվականից սկսած՝ Ավստրիայի Գրացի Կառլի ու Ֆրանցի անվան համալսարանում սովորել է քիմիա և բժշկություն՝ 1969 թվականին ստանալով դեղագիտության դոկտորի աստիճան։
1960 թվականին ամուսնացել է, ունի 2 դուստր՝ Հելմի (1961) և Մոնա (1963)։
Ավստրիայում դեղագիտական հետազոտություններ կատարող կազմակերպություններում զբաղեցրել է տարբեր ղեկավարող պաշտոններ։
1977 թվականին Եգիպտոս կատարած այցի ժամանակ բախվել է հայրենիքում տիրող մի շարք խնդիրների հետ՝ տնտեսական ճգնաժամ, ոչ բավարար կրթություն, գերբնակեցում, շրջակա միջավայրի աղտոտում։
Տպավորված խնդիրներից՝ Ավստրիայում 20 տարի բնակվելուց հետո որոշում է ընտանիքի հետ վերադառնալ Եգիպտոս։
1977 թվականին Իբրահիմ Աբուլիշը ստեղծեց սոցիալական վենչուրային «Սեկեմ» ձեռնարկությունը՝ «հողն ու մարդկանց բուժելու» նպատակով։
Առաջին գյուղատնտեսական «Սեկեմ» ձեռնարկությունը ստեղծվեց 70 ակր անապատի վրա՝ Կահիրեից հյուսիս-արևելք։
Նրա կողմից ստեղծված և ղեկավարվող, բազում տարիների գործունեություն ծավալած հոլդինգն առաջատար տեղ է զբաղեցնում օրգանական մթերքների և բուսական ծագում ունեցող դեղամիջոցների շուկայում։ Կազմակերպությունն առաջ է տանում գյուղատնտեսության վարման կենսադինամիկ մեթոդների վարման գաղափարը՝ վնասատուների դեմ պայքարում էկոլոգիական միջոցների կրրառումը՝ հատկապես բամբակի աճեցման ժամանակ։
Իբրահիմ Աբուլիշը դարձավ ականավոր եգիպտական և համաշխարհային սոցիալական ձեռնարկատեր՝ հիմնեց դպրոցներ, կրթական ծրագրեր, բժշկական կենտրոն, Կիրառական արվեստների և գիտությունների ակադեմիա, մասնավոր համալսարան։
2003 թվականին «21-րդ դարի մոդելի մշակման» և հասարակության սոցիալական և մշակութային զարգացմամբ տնտեսական հաջողության ինտեգրման մոդելի մշակման համար արժանացել է «Ճիշտ կենսակերպի» մրցանակի։


== Նշումներ ==


== Ծանոթագրություններ ==


== Արտաքին հղումներ ==
Կենսագրությունը «Ճիշտ կենսակերպի համար մրցանակ»-ի կայքում Archived 2006-07-15 at the Wayback Machine.
Գերմանական փաստագրական ֆիլմ
Հոլֆելդ

Հոլֆելդ (գերմ.՝ Hollfeld), կոմունա Գերմանիայում, Բավարիայի տարածքում։
Մտնում է Բայրոյթ շրջանի կազմի մեջ։ Բնակչությունը 5103 մարդ է (2010 թվականի դեկտեմբերի 31–ի տվյալներով)։ Զբաղեցնում է 80,65 կմ² տարածք։ Պաշտոնական կոդը՝09 4 72 154։


== Պատկերասրահ ==

		


== Ծանոթագրություններ ==
Անիկեևսկի (գյուղ, Իշիմբայսկի շրջան)

Անիկեևսկի (ռուս.՝ Аникеевский, բաշկիրերեն՝ Аникеевский), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գանձակի երկրաշարժ (1139)

Գանձակի երկրաշարժ, բնական խոշորագույն աղետ Գանձակ քաղաքում, որը տեղի է ունեցել 1139 թվականի մարտի 17-ին։ Այն համարվում է Հայկական լեռնաշխարհում երբևէ տեղի ունեցած առավել աղետաբեր երկրաշարժերից մեկը։ Երկրաշարժի հետևանքով քաղաքն ամբողջությամբ ավերվել է։ Երկաշարժի պատճառած ավերածությունների պատճառով քաղաքը տեղափոխվում է։ Վերջինիս ավերակները գտնվում են ժամանակակից քաղաքի մոտ։
Կործանարար աղետին անդրադարձել են ժամանակի և հետագայի գրեթե բոլոր պատմիչները. «Ի ՇՁԸ թվին՝ ի ԺԷ. արեգ ամսոյ շարժմամբ կործանեցաւ Գանձակ քաղաք. եւ սուրբ վարդապետքն՝ Գրիգոր եւ Սարգիս ընկղմեցան...», «Ընդ աւուրսն ընդ այնոսիկ եղև յանկարծակի մէգ և մառախուղ, և լցաւ առհասարակ լեառն և դաշտ, և եղև շարժ ահագին, և կործանեցաւ մայրաքաղաքն Գանձակ...», «ՇՁԸ (588) թուին շարժմամբ կործանեցաւ Գանձակ», կամ «Շարժ ի Գանձակ սաստիկ», «...յամսեանն արէգի, որ աւր ԺԸ էր ամսոյն, ի գիշերի ուրբաթում ի լուսանալ շաբաթուն, յորում աւուր տաւն էր սրբոյն Գէորգա զարթեաւ ցասումն բարկութեանն Աստուծոյ ի վերայ աշխարհի ի բռնութենէ հողմոց եւ շարժեալ անհնարին դողմամբ սաստիկ կործանումն հասուցանելով աշխարհիս Աղուանից, ըստ գրելումս, թէ՝ «Ո շարժէ զառ ի ներքոյս երկիր ի հիմանց, եւ սիւնք նորա դողան», եւ ըստ միւսումն՝ «Ո հայի յերկիր եւ տա դողալ սմա», որով շարժմամբ բազում աւերումն լինէր ընդ բազում տեղիս ի գաւառիս Փառիսոսոյ եւ Խաչինոյ, առ հասարակ ի դաշտս եւ ի լերինս, յորում եւ մայրաքաղաք Գանձակ յանդունդս կործանիւր՝ խորասույզ անելով զբնակիչսն իւր, քանզի չորս կողմ երեսաց նորա սնոյց, ամփոփեաց զնոսա ի ծոց իւր։ Եւ ի լեռնակողմանս բազում դղեակք եւ գեղք տապալեցան հանդերձ վանորայիւք եւ եկեղեցեաւք, որք փըլան ի վերայ գլխոյ բնակչաց իւրեանց։ Յորում եւ անթիւք սատակեցան ի կործանել շինուածոց եւ աշտարակաց...», «ՇՁԸ (1139) թվին շարժմամբ կործանեցաւ Գանձակ»


== Ծանոթագրություններ ==
Մուստաֆա (անուն)

Մուստաֆա (արաբ․՝ مصطفى‎‎, Muṣṭafā), նշանակում է «ընտրյալ» և լայնորեն օգտագործվում է որպես տղամարդկանց անուն մահմեդականների շրջանում։


== Անվանակիրներ ==
Մուստաֆա I՝ Օսմանյան կայսրության սուլթան։
Մուստաֆա II՝ Օսմանյան կայսրության սուլթան։
Մուստաֆա III՝ Օսմանյան կայսրության սուլթան։
Մուստաֆա IV՝ Օսմանյան կայսրության սուլթան։
Շեխզադե Մուստաֆա (1450-1474)` Մեհմեդ II Նվաճողի որդին։
Շեհզադե Մուստաֆա (1515-1553)՝ Սուլեյման I-ի որդին։
Մուստաֆա Ալի՝ Կասիմի կառավարիչ, խան։
Մուստաֆա (արքայորդի)՝ արքայորդի, Կազանի Ուլու Մուհամեդ խանի որդին։
Մուստաֆա Չելեբի (1393-1422)՝ Օսմանյան սուլթան Բայազիդ I-ի որդին, որը փորձում էր գահը գրավել Մեհմեդ I-ի և Մուրադ I-ի օրոք։
Մուստաֆա Բայրաքթար փաշա՝ Օսմանյան պետական գործիչ։
Մուստաֆա Քեմալ Աթաթուրք (1881-1938)՝ օսմանյան և թուրք բարեփոխիչ, քաղաքական գործիչ, պետական գործիչ և զորահրամանատար, Թուրքիայի Հանրապետական ժողովրդական կուսակցության հիմնադիր և առաջին առաջնորդ, Թուրքիայի Հանրապետության առաջին նախագահ, ժամանակակից թուրքական պետության հիմնադիր։ Ի հավելումն սրա, 1934 թվականի նոյեմբերի 26-ին ընդունվեց «Անուններին տիտղոս կամ կոչում ավելացնելն արգելելու մասին» օրենքը։ Սույն օրենքի համաձայն Մուստաֆա Քեմալը ստացավ Աթաթուրք ազգանունը (թուրքերեն՝ Atatürk)` «թուրքերի հայր»։
Մուստաֆա Շոկայ (1890-1941)՝ ղազախ հասարակական և քաղաքական գործիչ։
Մուստաֆա Շուայան (1936-1976)՝ իրանցի հեղափոխական, մարքսիզմի տեսաբան։


== Ազգանուն ==
Այզայա Մուստաֆա (ծնվել է 1974 թվականին)՝ ամերիկյան ֆուտբոլի խաղացող, այժմ՝ կինոյի, հեռուստատեսության և հնչեղության դերասան։
Իբրահիմ Մուստաֆա (1904-1968)՝ եգիպտացի հունահռոմեական ոճի ըմբիշ, հունահռոմեական ոճի օլիմպիական խաղերի չեմպիոն։
Իվան Կորնեևիչ Մուստաֆա (ծնվել է մոտ 1922 թվականին)՝ խորհրդային շինարար, Սոցիալիստական աշխատանքի հերոս։
Իսա Մուստաֆա (ծնվել է 1951 թվականին)՝ Ալբանական ծագմամբ Կոսովոյի քաղաքական գործիչ։
Մասուդ Մուստաֆա (ծնվել է 1977 թվականին)՝ իրանցի ազատ ոճի ըմբիշ, Օլիմպիական խաղերի մրցանակակիր։
Ֆիրուզ Մուստաֆա (ծնվել է 1952 թվականին)՝ ադրբեջանցի գրող, դրամատուրգ, փիլիսոփա։
Խավբիր Մուստաֆա (ծնվել է 1993 թվականին)՝ իրանցի ֆուտբոլիստ։


== Ավելին ==
Mustapha՝ Queen ռոք խմբի 1979 թվականին թողարկած երգ։
«Մուստաֆա» մրցանակ՝ Իսլամական համագործակցության կազմակերպության անդամ երկրների առաջատար հետազոտողներին և գիտնականներին շնորհվող գիտության և տեխնոլոգիաների բնագավառում։


== Ծանոթագրություններ ==
Բիկինի (լողազգեստ)

Բիկինի, երկու առանձին մասերից բաղկացած կանացի լողազգեստ։ Գոյություն ունեն բիկինիի տեսակներ, որոնք տարբերվում են երկու մասերի չափով և ձևով։ Հաջորդել է փակ լողազգեստին։


== Պատմություն ==
Պատմաբաններն ու հնագետները ենթադրում են, որ բիկինի տեսակի լողազգեստները գոյություն են ունեցել դեռ Հռոմեական կայսրության ժամանակներում։ 3-4-րդ դարերում Սիցիլիայում Villa Romana del Casale-ում հայտնաբերված խճանկարներում ցուցադրված են մի քանի հռոմեացի մարմնամարզուհիներ, որոնք հագել են բիկինի։
Ընդհուպ 20-րդ դարի կեսը լողազգեստը բավական խիստ տեսք ուներ և ծածկում էր մարմնի մեծ մասը։ Ժամանակակից լողազգեստի ստեղծողն է համարվում ֆրանսիացի ճարտարագետ Լուի Ռեարը (ֆր.՝ Louis Reard), ով ճարտարագետ մեխանիկ էր, բայց մորից կանացի սպիտակեղենի սալոն ժառանգություն ստանալուց հետո հագուստի դիզայներ դառավ։ Ռեարը զարգացրեց մի քանի ամիս առաջ Ժակ Էյմի ստեղծած «Ատոմ» լողազգեստը։ Լողազգեստը հանրությանը ներկայացրեց Casino de Paris-ի պարուհի Միշելին Բերնադինին Փարիզի Piscine Molitor լողավազանում 1946 թվականի հուլիսի 5-ին։ Լողազգեստը կոչվեց Բիկինի ի պատիվ Բիկինի ատոլի, որտեղ ցուցադրումից չորս օր առաջ ԱՄՆ–ն ատոմային փորձարկում էր կատարել։.
Մոտ տասը տարի բիկինին ժողովրդականություն չէր վայելում։ Կաթոլիկական երկրներում, ինչպիսիք են Իսպանիան, Պորտուգալիան, Իտալիան, բիկինին արգելվում էր։ Բիկինիի առաջին կիրառողներից և պրոպագանդողներից էր ֆրանսիացի հայտնի դերասանուհի Բրիջիդ Բարդոն։
Բիկինիի առաջին ցուցադրման օր Հուլիսի 5-ը՝ համարվում է բիկինիի համաշխարհային օր։


== Անվան ծագում ==
Նոր մոդելի գովազդային կարգախոսը, զուգահեռ էր անցկացնում ատոմի տրոհման և նախկին մոդելի միջև (նախկին մոդելի անունը «Ատոմ» էր)՝ «Բիկինին տրոհված Ատոմն է»։ Քանի որ Բիկինի ատոլում ատոմային ռումբի փորձարկում էին կատարել, սպասվում էր, որ նույն անունով լողազգեստը նմանատիպ պայթյուն կառաջացնի նորաձևության աշխարհում։


== Մանկինի ==
Մանկինի (անգլ.՝ mankini), տղամարդու բիկինի է, անունը առաջացել է (անգլ.՝ man и անգլ.՝ bikini) բառերի համադրումից։ Հայտնի է դարձել Բորատ կինոնկարի հերոսի շնորհիվ։

		
		
		
		
		
		
		


== Ծանոթագրություններ ==
Էլ Բադի պալատ

Էլ Բադի պալատ (արաբ․՝ قصر البديع‎‎, նշանակում է անհամեմատելի պալատ), ավերված պալատ է, որը գտնվում է Մարաքեշում, Մարոկկոյում։ Այն կառուցվել է Արաբական Սահադիան դինաստիայի սուլթան Ահմադ ալ-Մանսուրի հրամանով 1578 թվականին։ Շինարարությունը ֆինանսավորվել է երեք թագավորների ճակատամարտից հետո պորտուգալացիների զգալի վճարած փրկագնով։ Պալատն այսօր համարվում է Մարոկկոյի տեսարժան վայրերից մեկը It is currently a popular tourist attraction.:


== Շինարարություն և դիզայն ==
Պալատի շինարարությունը տևել է քսանհինգ տարի և ավարտին է հասցվել մոտ 1593 թվականին։ Այն համարվել է Սահադիան ժամանակաշրջանի լավագույն շինարարությունը։ Պալատը կառուցվել է ժամանակի ամենաթանկ նյութերից, ներառյալ ոսկին և օնիքսը, ասում են սյունաշարը՝ կառուցված մարմարից, փոխանակվել է իտալական առևտրականներից շաքարի դիմաց։ Շենքի բնօրինակը ենթադրվում է, որ կազմված էր 360 զարդարուն սենյակներից, բակից (135×110 մ) և կենտրոնական լողավազանից (90×20 մ)։

Պալատում կա մի քանի մեծ տաղավարներ, որոնք համարվում են որպես ամառանոց։ Ամենախոշոր մասը , որն անվանվում է Koubba el Khamsiniya թարգմանաբար նշանակում է «Հիսուն տաղավար», որը այդպես է անվանվել կամ իր մակերեսի պատճառով կամ էլ, որ այտեղ գտնվել է 50 սյունակ։ Պալատը ներառում է նաև մի քանի ախոռներ և զնդաններ The site also includes several stables and dungeons.:


== Անկում ==
Սահադյանների անկումից և Ալաոիթյան դինաստիայի վերելքից հետո, պալատը մտավ արագ անկում։ Սուլթան Իսմաիլ Իբն Շարիֆի հրամանով պալատի շինանյութերը և զարդարանքները պիտի օգտագործվեն իր նոր մայրաքաղաքի Մեքսեսում իր նոր պալատի կառուցման մեջ։


== Այսօր ==
Պալատը այսօր հայտնի է զբոսաշրջիկներին։ Համալիրը պարունակում է թանգարան, ինչպես նաև այնպիսի ցուցանմուշներ, ինչպիսիք են վերականգնված 12-րդ դարի մզկիթը, որը ժամանակին կանգնած էր Կոտուբյա մզկիթում։
Մի քանի տարի շարունակ պալատում տեղի է ունեցել Մարակեշի ժողովրդական բանահյուսության փառատոնը։


== Ծանոթագրություններ ==
Գոհանամ (լեռ, Հայկական Պար)

Անվան այլ կիրառումների համար տե՛ս՝ Գոհանամ (այլ կիրառումներ)Գոհանամ , լեռ Հայկական Պար լեռնաշղթայում, Ակնի շրջանում, Բենկա գյուղի մոտ։


== Ծանոթագրություններ ==
(2408) Աստապովիչ

(2408) Աստապովիչ (անգլ.՝ Astapovich), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 31-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,636778 ա. մ., առավելագույնը մոտենում է 1,9952 ա. մ. հեռավորության վրա և հեռանում 3,2784 ա. մ.։ Արեգակի շուրջ մեկ ամբողջական պտույտ է կատարում 1563,9 երկրային օրվա ընթացքում, իր ուղեծրով շարժվելով միջինում 0,230194 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2408) Աստապովիչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պուշմա

Անվան այլ կիրառումների համար տե՛ս՝ Պուշմա (այլ կիրառումներ)Պուշմա  (ռուս.՝ Пушма), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Յուգ գետի վրա։ Գետի երկարությունը կազմում է 171 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝


== Ծանոթագրություններ ==
Կիննու (գյուղ, Վալյալա շրջան)

Անվան այլ կիրառումների համար տե՛ս՝ ԿիննուԿիննու (էստ․՝ Kõnnu), գյուղ Էստոնիայի Սաարեմաա նահանգի Վալյալա շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ամերիկյան սարսափ պատմություններ

«Ամերիկյան սարսափ պատմություններ» (անգլ.՝ American Horror Stories), սարսափ ժանրի ամերիկյան անտոլոգիա հեռուստասերիալ, որը հանդիսանում է Ռայան Մերֆիի և Բրեդ Ֆելչակի ստեղծած և բեմադրված «Ամերիկյան սարսափ պատմություն» հեռուստասերիալի սփին օֆը։ 7 սերիայից բաղկացած առաջին եթերաշրջանի պրեմիերան կայացել է 2021 թվականի հուլիսի 15-ին։ 2021 թվականի օգոստոսի 13-ին FX հեռուստաալիքը երկարացրել է հեռուստասերիալը երկրորդ եթերաշրջանով։
Նախագծի կոնցեպցիանն այն է, որ յուրաքանչյուր նոր էպիզոդ պարունակում է իր մեջ նոր պատմություն, ի տարբերություն նախորդի, որտեղ անտոլոգիական մտահղացումը կայանում էր եթերաշրջանների մեջ։ Եթերաշրջանի առաջին երկու և վերջին սերիան նվիրված են «Ամերիկյան սարսափ պատմություն» հեռուստասերիալի դեբյուտային եթերաշրջանին (Մարդասպան տունը)։


== Դերերում ==
Առաջին եթերաշրջանի դերասանական կազմին միացել են պաշտոնական շոուի այնպիսի դերակատարներ, ինչպիսիք են Մեթ Բոմերը, Սելիա Ֆինքելշթեյնը, Նաոմի Գրոսմանը, Ջոն Քերոլ Լինչը, Չարլզ Մելթոնը, Բիլլի Լուրդը, Քոդի Ֆերնը, Դիլան Մակդերմոտը և Ջեյմի Բրյուերը։


=== Rubber (wo)Man ===


=== Drive In ===


=== The Naughty List ===


=== BA'AL ===


=== Feral ===


=== Game Over ===


== Մարքեթինգ ==
2020 թվականի նոյեմբերի 12-ին Մերֆին Ինստագրամյան իր կայքէջում ցուցադրել է սերիալի գովազդային պաստառը և հայտարարել տասնվեց ժամ տևողությամբ առաջին  եթերաշրջանի մասին, որոնցից շատերում նկարահանվել են Ամերիկյան սարսափ պատմություն հեռուստասերիալում նկարահանված դերասաններ։ 2021 թվականի հունիսի 23 -ին FX- ը թողարկել է ևս երկու գովազդային պաստառներ շոուի համար և թիզերային թրեյլեր, որում պատկերված էր Ռետինե կինը։ 2021 թվականի հուլիսի 8 -ին FX- ը հրապարակել է հեռուստասերիալի պաշտոնական թրեյլերը։


== Թողարկում ==
Հեռուստասերիալը հեռարձկվել է FX հեռուստաալիքով, 2020 թվականի հունիսի 22-ին հրապարակվել է, որ սթրիմինգը կայացել է Hulu հեռուստաալիքով։ Ամերիկյան սարսափ պատմություններ հեռուստասերիալի պրեմիերան կայացել է 2021 թվականի հուլիսի 15-ին։ Միջազգայնորեն հեռուստասերիալը հասանելի է Disney+-ի միջոցով ՝ հոսքային Star կենտրոնով, սկսած 2021 թվականի օգոստոսի 25 -ից : Լատինական Ամերիկայում հեռուստասերիալի պրեմիերան կայացել է որպես պաշտոնական Star+-ով։


== Ընդունելություն ==
Հեռուստասերիալը քննադատների կողմից ստացել է հիմնականում խառը արձագանքներ։ Ագրեգատոր Rotten Tomatoes կայքը հեռուստասերիալին տվել է 54% թարմություն՝ հիմնվելով 8 քննադատական արձագանքների վրա, միջին գնահատականը եղել է 4.60/10:


== Ծանոթագրություններ ==
Ցայլ (փողոց)

Ցայլ (գերմ.՝ Zeil), ամենահայտնի առևտրային փողոցը Մայնի Ֆրանկֆուրտում։ Փողոցի տակով է անցնում մետրոյի գիծը։ Փողոցի մեծ մասը հանդիսանում է հետիոտնային։


== Պատմություն ==
Միջնադարում Ցայլի երկյանքով անցել է պարիսպ, որը կառուցել են XII դարում։ Պատի ետին մասում կառուցվել էր անասնապահական շուկա։
Նոր քաղաքի հիմնադրումից հետո 1333 թվականին թաղամասը վերակառուցվել է։ Ցայլ փողոցը համարվում է քաղաքի ամենամեծ փողոցը։
Ներկայումս, փողոցում, գտնվում են բազմաթիվ փոքր և մի շարք հայտնի բրենդի խանութներ, ինչպես նաև ռեստորաններ։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Zeil Aktiv e. V. Archived 2010-05-21 at the Wayback Machine.
Հպարտություն

Հպարտություն, դրական հույզ, որն արտացոլում է դրական ինքնագնահատական, ինքնահարգանքի առկայություն, սեփական արժանիքների, սեփական արժեքների զգացմունք։ Փոխաբերական իմաստով «հպարտություն» կարող է կոչվել նման ինքնագնահատականի պատճառը (օրինակ, «այս ուսանողը ողջ ինստիտուտի հպարտությունն է»)։
Գոյություն ունեն հպարտությանը մոտ մի քանի տերմին, օրինակ, պատիվ, սնափառություն, ամբարտավանություն։


== Հպարտություն և ամբարտավանություն ==
Քրիստոնեությունում ամբարտավանությունը համարվում է աշխարհում հայտնված առաջին մեղքը։ Նշվում է, որ հպարտությունը գլխավոր մեղքն է՝ մյուս մեղքերի նախապատճառը։
Դալի բառարանը տարբերություն չի դնում այս հասկացությունների մեջ։
Վասիլենկոն «Կրոնա-փիլիսոփայական համառոտ բառարանում» (1996) նշում է․ «Արևելյան ասկետիկան նույնացնում է հպարտությունը և ամբարտավանությունը, ինչը ազդել է ռուսերեն պրակտիկայի վրա։ Արևմտյան ավանդությունում հպարտությունը առանձնացնում են ամբարտավանությունից և մեկնաբանում են բարոյա-չեզոք կամ դրական իմաստով՝ որպես բնական ինքնագնահատականի զգացում, ինքնագնահատականի ճանաչում, որպես ստեղծագործական խիզախում, որպես Աստծո կողմից որդեգրվածության գիտակցում »։
Վասիլենկոն նաև նշում է, որ անտիկ աշխարհում Հպարտությունը (հուն.՝ hybris)․ «ճակատագրով սահմանված հանդուգն ելք էր»։ Հերոդոտոսի մոտ պարսիկ Արտաբանը ասում է Քսերքսեսին․ «Դու տեսնում ես, որ Աստված կայծակնահարում է մեծությամբ և ուժով աչքի ընկնող արարածներին՝ փորձելով ոչնչացնել նրանց, փոքրերին նա չի էլ նկատում։ Դու տեսնում ես՝ ինչպես է նա հարվածում իր կայծակներով միշտ ամենաբարձր շինություններին ու ծառներին․ սիրում է Աստված աչքի ընկնող ամեն ինչ հավասարեցնել»։
«Ճանապարհորդություն Պետերբուրգից Մոսկվա» ստեղծագործությունում այդ բառը հոմանիշ է գոռոզությանը, անբարտավանությանը, փառասիրությանը․ այն, որ նա ամբարտավանության հետ նույն ծագումն ունի նշում է «горе́» բառը, որը նշանակում է «վերև»։


== Տես նաև ==
Դանինգ-Կրյուգերի էֆեկտ
Մեծության մոլորություն
Նարցիսիզմ
Փառամոլություն
Էգոիզմ
Էգոցենտրիզմ
Հուբրիս (հին հուն․ «հանդգնություն»), հին հունական աստվածուհի, որը մարմնավորում է հիպերտրոֆացված Հպարտությունը


== Ծանոթագրություններ ==


== Գրականություն ==
Зубец О. П. О гордости // Электронная библиотека ИФ РАН


== Արտաքին հղումներ ==
Словарь по этике / Под редакцией И. Кона, 1981 г.
(1495) Հելսինկի

(1495) Հելսինկի (անգլ.՝ Helsinki), աստերոիդ աստերոիդների հիմնական գոտում։ Հայտնաբերվել է 1938 թվականի սեպտեմբերի 21-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,640291 ա. մ., առավելագույնը մոտենում է 2,233 ա. մ. հեռավորության վրա և հեռանում 3,0476 ա. մ.։ Արեգակի շուրջ մեկ ամբողջական պտույտ է կատարում 1567,03 երկրային օրվա ընթացքում, իր ուղեծրով շարժվելով միջինում 0,229735 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1495) Հելսինկի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դմիտրի Մոոր

Դմիտրի Ստախիևիչ Մոոր (ռուս.՝ Дмитрий Стахиевич Орлов, նոյեմբերի 3, 1883(1883-11-03) կամ 1883, Նովոչերկասկ, Ռուսական կայսրություն - հոկտեմբերի 24, 1946(1946-10-24) կամ 1946, Մոսկվա, ԽՍՀՄ), խորհրդային նկարիչ։ ՌՍՖՍՀ արվեստի վաստակավոր գործիչ (1932)։


== Գործունեություն ==
1908-1917 թվականներին աշխատակցել է «Բուդիլնիկ» երգիծական ամսագրին։ 1918-1920 թվականներին հանդես է եկել հեղափոխական պաթոսով տոգորված պլակատներով («Դու գրվե՜լ ես կամավոր», «Վրանգելը դեռ կենդանի է, խփիր նրան առանց խնայելու», 1920 և այլն)՝ դառնալով սովետական քաղաքական պլակատի նախակարապետներից։ Հետագայում բացի պլակատներից («Օգնի՜ր», 1921, «Դու ինչո՜վ ես օգնել ռազմաճակատին», 1941 և այլն) ստեղծել է նաև ծաղրանկարներ, կատարել գրքերի նկարազարդումներ։ Եղել է «Հոկտեմբեր» միավորման անդամ (1928)։ Մոորիի գործերին բնորոշ է արտահայտչականությունը, երբեմն գրոտեսկը, խիստ ընդգծված հարթ գունաբծերը։ Դասավանդել է Վխուտեմաս-Վխուտեինում (1922-1930), Մոսկվայի պոլիգրաֆիական ինստիտուտում (1930-32) և գեղարվեստական ինստիտուտում (1939-43)։ Աշակերտներից են Ռեշետնիկովը, Պրորոկովը։


== Ծանոթագրություններ ==
Աղջա (լեռնագագաթ)

Անվան այլ կիրառումների համար տե՛ս՝ Աղջա (այլ կիրառումներ)Աղջա, Ախճա, լեռնագագաթ Հայաստանի Սյունիքի մարզում, Սյունիքի բարձրավանդակում, գտնվում է Սիսիան քաղաքից մոտ 6-7 կմ արևմուտք։ Տեղադրման կոորդինատներ 39°31′37″ հս․. լ. 45°56′34″ ավ. ե.։ Բարձրությունը՝ 2188 մ։ Ե. Լալայանը կոչել է Ախճա։


== Ծանոթագրություններ ==
Հայկասեր

Հայկասեր, հայկական իգական անուն։ Առաջացել է Հայկ անունից և սեր բառից։ Նշանակում է «Հայկի սերնդից, Հայկից սերված»։ Կազմվել է 19-րդ դարում։ Տարածված անձնանուն է արևմտահայերի շրջանում։


== Ծանոթագրություններ ==
Կավնոս

Կավնոս (կարի․՝ kbdynš, հուն․՝ Καΰνος, անգլ.՝ Kaunos, Կաունոս), հնագույն քաղաք Կարիայում։ Ներկայում պահպանվում են նրա ավերակները Թուրքիայի Մուղլայի մարզում՝ ժամանակակից Դալյան քաղաքի մերձակայքում։
Քաղաքի մեծ մասը գտնվել է Կալբիս (Calbis) գետի արևմտյան ափին, որը ծառայել է որպես Կարիայի սահմանը Լիկիայի հետ։ Գտնվելով Կարիայի սահմաններում, քաղաքը, այնուամենայնիվ, չի պատկանել կարիական կամ հունական գաղութների թվին։ Նրա բնակչությունը տարբերվել է շրջակա ցեղերից։

Հին հունական առասպելի համաձայն՝ քաղաքը հիմնել է Միլետոսի որդին՝ Կավնոսը, որը փախել է այս շրջան իր քրոջ՝ Բիբլիսի հետ ողբերգական հարաբերությունների պատճառով։ Հնում Միլեթ քաղաքը եղել է կարիական, ինչը վկայում է Կավնոսի՝ Կարիայի բնակչության հետ ունեցած կապի մասին։ Հերոդոտոսը, որ բնակվել է Կարիայում գտնվող Հալիկառնաս քաղաքում, Կավնոսի բնակիչների մասին գրել է (1.172)․«Ինչ վերաբերում է կավնոսցիներին, ապա նրանք, կարծում եմ, [մայրցամաքի] բնիկներ են, նրանք իրենք, այնուամենայնիվ, իրենց համարում են Կրետեից եկածներ։ Նրանց լեզուն է նման կարիերենին, թե, ընդհակառակը, կարիերենն է նման կավիերենին, ես հաստատ չեմ կարող որոշել։ Սովորույթներով նրանք շատ տարբեր են ոչ միայն կարիացիներից, այլև բոլոր մյուս ժողովուրդներից»։Կավնոսը դիմադրել է պարսից արքայի հրամանատար Կյուրոս Հարփագուսին, բայց ենթարկվել է մ.թ.ա. 540-ականներին։
Կավնոսը հայտնի քանդակագործ Պրոտոգենեսի ծննդավայրն է։


== Ծանոթագրություններ ==
Աբրահամ Խաշմանյան

Աբրահամ Միքայելի Խաշմանյան (նոյեմբերի 11, 1967, Երևան), հայազգի ֆուտբոլային մարզիչ, նախկին ֆուտբոլիստ։


== Մարզչական Կարիերա ==


=== Ալաշկերտ ===
Խաշմանյանը 2017 թվականի հունիսի 10-ին նշանակվել է «Ալաշկերտի» գլխավոր մարզիչ, իսկ 2018 թվականի ապրիլի 1-ին հեռացվել պաշտոնից։


== Ընտանիք ==
Ամուսնացած է, ունի մեկ տղա և մեկ աղջիկ։ Տղան՝ Միքայել Խաշմանյանը «Բանանցի» և Հայաստանի պատանեկան հավաքականի ֆուտբոլիստ է։ Աղջիկը Սանկտ Պետերբուրգի պետական համալսարանի մագիստրոս է։


== Ծանոթագրություն ==


== Արտաքին հղումներ ==
Արտագերս (այլ կիրառումներ)

Արտագերս, կարող է վերաբերել՝

Արտագերս - պատմական բերդ Մեծ Հայքի Այրարատ նահանգի Արշարունիք գավառում
Արտագերս - Ալեքսանդր Թոփչյանի ժողովածու-գիրք
Արեֆինո (գյուղ, Պոչինկովսկի շրջան)

Անվան այլ կիրառումների համար տե՛ս՝ ԱրեֆինոԱրեֆինո (ռուս.՝ Арефино), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 1998 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուլտուրա (գյուղ, Ստարոբեշևսկի շրջան)

Անվան այլ կիրառումների համար տե՛ս՝ Կուլտուրա (այլ կիրառումներ)Կուլտուրա (ուկրաիներեն՝ Культура), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Կուլտուրա գյուղում բնակվում էր 94 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օգիևսկի գյուղական խորհուրդ (Խարկովի մարզ)

Օգիևսկի գյուղական խորհուրդ  (ուկրաիներեն՝ Огіївська сільська рада), Ուկրաինայի Խարկովի մարզի Սախնովշչինսկի շրջանում։
2001 թվականի տվյալներով Օգիևսկի գյուղական խորհրդում բնակվում էր 1171 մարդ։ Բնակավայրը զբաղեցնում է 58.65 կմ² տարածք։ Բնակչության խտությունը կազմում էր 19.97 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ցունգոլի

Ցունգոլի (իտալերեն՝ Zungoli), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 1486 մարդ, բնակչության խտությունը կազմում է 75 մարդ/կմ²։ Զբաղեցնում է 19 կմ² մակերես։ Փոստային ինդեքս՝ 83030, հեռախոսային կոդ՝ 0825 ։ 
Քաղաքը մտնում է Արիանո Իրպինո-Լակեդոնիայի հռոմեական կաթոլիկ թեմի մեջ և նրա տարածքը սահմանակից է Անցանո դի Պուլիա, Արիանո Իրպինո, Ֆլումերի, Մոնտելեոնե դի Պուլիա, Սան Սոսիո Բարոնիա և Վիլանովա դել Բատիստա համայնքներին։
Կոմունայի հովանավոր սրբերն են Աննան և Կրիսենտը Բոնիտոյից։ Տոնը նշվում է հուլիսի 26-ին։


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Հեռախոսահամար։ 0825 845037
Էլեկտրոնային հասցե։ info@comunezungoli.it
Պաշտոնական կայք։ http://www.comunezungoli.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Եգորլիկսկի շրջան

Եգորլիկսկի շրջան (ռուս.՝ Егорлыкский район), Ռուսաստանի Ռոստովի մարզի 43 շրջաններից մեկը։ Շրջկենտրոնն է Եգորլիկսկայա ստանիցան։ Տարածքը կազմում է 1 460 կմ², բնակչությունը՝ 36,577 հզ. (2010 թ. տվյալներով)։ Շրջանի մեջ է մտնում 9 գյուղական համայնք։
Կիռբու (գյուղ, Կառուլա շրջան)

Անվան այլ կիրառումների համար տե՛ս՝ ԿիռբուԿիռբու (էստ․՝ Kirbu), գյուղ Էստոնիայի Վալգամաա նահանգի Կառուլա շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սնուկեր պլյուս

Սնուկեր Պլյուս (անգլ.՝ Snooker Plus), սնուկերի փոփոխված վարկածն է։ Բիլիարդի այս տեսակը մտածել և մշակել է սնուկերիստ Ջո Դևիսը 1950-ականներին։ Այս խաղի տարբերակիչ առանձնահատկությունն այն է, որ ստանդարտ սնուկերից շատ են խաղի գնդակները։ Դևիսը ավելացրել էր ևս երկու՝ նարնջագույն և մանուշակագույն գնդակները, համապատասխանաբար 8 և 10 արժեքներով։ Այդ իսկ պատճառով խաղի ստեղծողը խաղն ավելի դիտարժան և սիրված դարձնելու համար ամենաբարձր բրեյքը փոխեց՝ դարձնելով ոչ թե 147, այլ 210 միավոր։ Նոր խաղի ներկայացումը եղավ 1959 թվականի հոկտեմբերի 26-ին, որի ժամանակ եղավ սնուկերի այդ տեսակի մրցաշարը։ Հետագայում՝ 1974 թվականին, Billiards & Snooker Control Council-ը հրապարակեց խաղի պաշտոնական կանոնները, սակայն Սնուկեր պլյուսը չունեցավ մեծ դիտողականություն։


== Կանոններ ==
Սնուկերի և Սնուկեր պլյուսի սկզբունքները նույնն են։ Ֆրեյմի սկզբում խաղային սեղանի վրա 15 կարմիր գնդակ պետք է տեղադրված լինի բրգաձև, իսկ 8 գունավոր գնդակներից յուրաքանչյուրը պետք գտնվի որոշակի տարածության վրա։ Խաղացողը հարվածում է իր ընտրած գնդակին։ Խաղացողները պետք է իրար հետևից գցեն նախ կարմիր, հետո նաև գունավոր գնդակները։

կարմիր գնդակ — 1 միավոր,
դեղին գնդակ — 2 միավոր,
կանաչ գնդակ — 3 միավոր,
շագանակագույն գնդակ — 4 միավոր,
կապույտ գնդակ — 5 միավոր,
վարդագույն գնդակ — 6 միավոր,
սև գնդակ — 7 միավոր,
նարնջագույն գնդակ — 8 միավոր,
մանուշակագույն գնդակ — 10 միավոր։


== Ծանոթագրություններ ==


== Արտաքին հղումներ ==
Snookergames՝ խաղի կանոնները Archived 2014-02-01 at the Wayback Machine. (անգլ.)
Վորգա Յոլ

Վորգայոլ (ռուս.՝ Ворга-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վոյ Վոժ գետի ձախ ափից՝ 11 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000074574
Կոդը ըստ հիդրոլոգիական հետազոտության (ՌԴ) — 103007457
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Լունյակինսկի

Լունյակինսկի (ռուս.՝ Лунякинский), խուտոր Ռուսաստանի, Վոլգոգրադի մարզի Ալեկսեևսկի շրջանի կազմում։
Բնակչությունը վերջին հայտնի գրանցված տվյալներով կազմում էր 70 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միրոնսիլյո

Միրոնսիլյո (իսպ.`Mironcillo), բնակավայր և մունիցիպալիտետ Իսպանիայի  Կաստիլյա և Լեոն ինքնավար համայնքի Ավիլա մարզի  Ավիլա  շրջանում։ 2010 թվականի տվյալներով բնակչության թվաքանակը եղել է 112։


== Պատկերասրահ ==

		
		
		
		
		


== Բնակչություն ==


== Ծանոթագրություններ ==


== Արտաքին հղումներ ==
Mironcillo, Tourismus – Fotos + Infos(չաշխատող հղում) (իսպաներեն)
Հայաստանի կենսագազային կայանքներ

Կենսագազայիև կայանքներ գոմաղբի և արեգակնային ջրատաքացուցիչ համակարգի համակցությամբ կենսագազ ստանալու առաջին կայանքներն ստեղծվել են 1998 թվականին Ապարանում՝ խոշոր եղջերավորների անասնապահ, ֆերմայում, հետագայում՝ նաև Եղվարդում ու Բաղրամյանում։ Լոսակերտի թռչնաբուծական ֆաբրիկայում ստեղծվել է Հայաստանի Հանրապետությունում խոշոր կենսագագային կայանքը։ Այն բաղկացած է 50 մ3 ծավալով մեթանթենկից (բանող ազդանյութի ծավալը՝ 35 տ) և 70 մ3 ծավալով չոր գազամբարից։ Կայանքն ունի բանող զանգվածի նախնական պատրաստման համակարգ (բարբոտաժի, մանրացման և այլն)։ Գազի օրական արտադրությունը 90-135 մ3 է, օգտագործվում է թռչնաֆաբրիկայի կարիքների համար։ 2003 թվականին Երևանում՝ «Ագրոսերվիս» ընկերության տարածքում, շահագործման է հանձնվել 25 մ3 ծավալի ռեակտորով կենսագագային կայանք՝ խոշոր եղջերավոր անասունների գոմաղբի կենսբ. մշակման (օրական 50 մ3 կենսագազի արտադրությամբ) և բարձրորակ օրգանական պարարտանյութի ստացման համար։ Հանրապետությունում շարունակվում են գիտա- տեխ. ուսումնասիրությունները կենսագագային կայանքների արդյունավետության բարձրացման և համակցված տեղակայանքների մշակման ուղղությամբ։ ՀՀ-ի համար հեռանկարային են նաև տրանսպորտային կենսավառելիքների՝ կեևսաէթանոլի և կենսադիզելի ստացման և օգտագործման հետազոտությունները։
Փոլ Գարաբեդյան

Փոլ Գարաբեդյան (օգոստոսի 2, 1927(1927-08-02), Ցինցինատի, Օհայո, ԱՄՆ - մայիսի 13, 2010(2010-05-13), Նյու Յորք շրջան, Նյու Յորք, Նյու Յորք, ԱՄՆ), կիրառական մաթեմատիկոս և թվային անալիստ։ Ավարտել է Բրաունի համալսարանը (1946 թվականին)։ Դասավանդել է Կալիֆոռնիայի (1948—1949 թվականներ) և Ստանֆորդի (1949—1950 թվականներ) համալսարաններում։ Գարաբեդյանը Նյու Յորքի համալսարանի Կուրանտի անվան մաթեմատիկական գիտությունների ինստիտուտի հաշվողական հիդրոդինամիակի բաժնի ղեկավարն էր։ Նա հայտնի է իր ներդրումներով պլազմայի ֆիզիկայում և հաշվողական հիդրոդինամայում։ Գարաբեդյանը ընտրվել է ԱՄՆ Գիտությունների Ազգային Ակադեմիայի անդամ 1975 թ.։


== Ծանոթագրություններ ==


== Արտաքին հղումներ ==
Գարաբեդյանը Մաթեմատիկական Տոհմաբանության Նախագծում (անգլ.)
Գարաբեդյանի Մասնագիտական ինքնակենսագրականը (CV) (անգլ.)
Հարցազրույց Գարաբեդյանի հետ (անգլ.)
Մահախոսական Գարաբեդյանի մասին Նյու Յորք Թայմսում (անգլ.)
Վլադիմիր Շատալով

|}
Վլադիմիր Ալեքսանդրովիչ Շատալով  (ռուս.՝ Владимир Александрович Шаталов, դեկտեմբերի 8, 1927(1927-12-08), Պետրոպավլովսկ, Akmola Governorate, Ղազախստանի ինքնավար սոցիալիստական խորհրդային հանրապետություն, ՌԽՖՍՀ, ԽՍՀՄ - հունիսի 15, 2021(2021-06-15), Մոսկվա, Ռուսաստան), խորհրդային տիեզերագնաց-օդաչու, ավիացիայի գեներալ-լեյտենանտ (1975), Խորհրդային Միության կրկնակի հերոս (հունվարի 22, 1969 և հոկտեմբերի 22, 1969), տեխնիկական գիտությունների թեկնածու (1972)։
1956 թվականին ավարտել է կարմրադրոշ ռազմաօդային ակադեմիան։ Խորհրդային տիեզերագնացների խմբում է ընդգրկվել 1963 թվականից։ 1969 թվականի հունվարի 14-17-ը, որպես հրամանատար, թռիչք է կատարել «Սոյուզ-4» տիեզերանավով։ Իրականացրել է Բորիս Վոլինովի վարած «Սոյուզ-5» տիեզերանավի հետ մերձեցումը և կցումը, ապահովել Ալեքսեյ Ելիսեևի և Եվգենի Խրունովի՝ բաց տիեզերքով անցումը «Սոյուզ-4» տիեզերանավ։
1969 թվականի հոկտեմբերի 13-18-ը, որպես հրամանատար, Ելիսեևի հետ երկրորդ թռիչքն է կատարել «Սոյուզ-8» տիեզերանավով։ 118 ժ 11 ր-ում տիեզերանավը խմբային թռիչք է կատարել «Սոյուգ-6» և «Սոյուզ-7» տիեզերանավերի հետ։ 1971 թվականի ապրիլի 23-24-ը, որպես հրամանատար, Ելիսեևի և Նիկոլայ Ռուկավիշնիկովի հետ, երրորդ թռիչքն է կատարել «Սոյուզ-10» տիեզերանավով։ Թռիչքը տևել է 47 ժ 46 ր, որի ընթացքում իրականացվել է 1971 թվականի ապրիլի 19-ից ուղեծրում գտնվող «Սալյուտ» ուղեծրակայանի հետ կցումը։ Երեք թռիչքների ընթացքում Շատալովը տիեզերքում եղել է 237 ժ 18 ր։ Եղել է ԽՍՀՄ 9-րդ գումարման Գերագույն խորհրդի պատգամավոր։


== Պարգևներ ==
Պարգևատրվել է Լենինի 3 շքանշանով։ Շատալովի անունով է կոչվում Լուսնի չերևացող կողմի խառնարաններից մեկը։


== Ծանոթագրություններ ==
(3303) Մերտա

(3303) Մերտա (անգլ.՝ Merta), աստերոիդ աստերոիդների հիմնական գոտում։ Հայտնաբերվել է 1967 թվականի հոկտեմբերի 30-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 2,895811 ա. մ., առավելագույնը մոտենում է 2,6809 ա. մ. հեռավորության վրա և հեռանում 3,1107 ա. մ.։ Արեգակի շուրջ մեկ ամբողջական պտույտ է կատարում 1799,92 երկրային օրվա ընթացքում, իր ուղեծրով շարժվելով միջինում 0,200009 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3303) Մերտա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)